proxectonos/corpus_dominio_legal_administrativo_tmp huggingface dataset:
ORDE do 6 de outubro de 2009 pola que se amplía a dotación orzamentaria da Orde do 22 de xullo de 2009 pola que se procede á apertura do prazo para a presentación da renovación do compromiso, en virtude da Orde do 18 de abril de 2008, pola que se establecen as bases reguladoras das subvencións destinadas ao fomento de sistemas de produción de razas gandeiras autóctonas en réximes extensivos. (Diario Oficial de Galicia número 79, do 24 de abril).
CONSELLERÍA DO MEDIO RURAL — III. OUTRAS DISPOSICIÓNS — 26/10/2009

O día 31 de xullo de 2009 a Consellería do Medio Rural publicou a Orde do 22 de xullo de 2009 pola que se procede á apertura do prazo para a presentación da renovación do compromiso polos titulares de explotacións beneficiarios das axudas establecidas na Orde do 18 de abril (DOG nº 79, do 24 de abril), pola que se establecen as bases e se convocan para o ano 2008 as axudas ao fomento en Galicia de sistemas de produción das razas gandeiras autóctonas en réximes extensivos.
No seu artigo 3º detállanse a aplicación orzamentaria e o importe económico previsto para o financiamento das ditas axudas, e sinálase que este poderá ser incrementado coa dotación dos fondos provenientes dos orzamentos xerais do Estado.
Co obxecto de poder amparar todas as solicitudes de axudas aprobadas, en réxime de concorrencia competitiva, aprobouse o correspondente expediente de xeración de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co previsto no artigo 30.1º.3 do Estatuto de autonomía de Galicia, e de acordo co disposto no artigo 31 da Lei 9/2007, do 13 de xuño, de subvencións de Galicia, e conforme co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
DISPOÑO:
Artigo único.
1. A dotación orzamentaria prevista no artigo 3º da Orde do 22 de xullo de 2009, pola que se procede á apertura do prazo para a presentación da renovación do compromiso polos titulares de explotacións beneficiários das axudas establecidas na Orde do 18 de abril pola que se establecen as bases e se convocan para o ano 2008 as axudas ao fomento en Galicia de sistema de produción das razas gandeiras autóctonas en réximes extensivos (DOG nº 149, do 31 de xullo), increméntase con fondos provenientes dos orzamentos xerais do Estado, con cargo á aplicación orzamentaria 11.03.713-C.770.6, dos orzamentos xerais da Comunidade Autónoma de Galicia, en 1.106.280 euros, para o ano 2009.
Unha vez efectuado este incremento, o importe total da dotación orzamentaria ascende a 1.111.816 euros.
2. A concesión da axuda estará sometida á condición suspensiva da existencia de crédito adecuado e suficiente no momento da resolución.
Disposición adicional
Única.-Esta modificación non afecta o prazo que se establece para a presentación das solicitudes de axuda na dita Orde do 22 de xullo de 2009.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de outubro de 2009.
Samuel Jesús Juárez Casado
Conselleiro do Medio Rural
RESOLUCIÓN do 14 de outubro de 2009, do tribunal designado para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros, pola que se fai pública a data, a hora e o lugar de realización dos exercicios.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 26/10/2009

En sesión que tivo lugar o 14 de outubro de 2009, o tribunal designado pola resolución da Dirección Xeral de Transportes (hoxe Dirección Xeral de Mobilidade), do 30 de xaneiro de 2009, para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros,
ACORDOU:
Primeiro.-Os exercicios da segunda convocatoria do ano 2009 das probas de constatación da capacitación profesional para o exercicio de actividades de transporte terán lugar o 14 de novembro de 2009 no Pazo de Congresos e Exposicións de Galicia, en Santiago de Compostela.
Segundo.-Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro.-Os/as aspirantes deberanse presentar provistos/as de DNI en vigor ou doutro documento fidedigno acreditativo da súa identidade, ao xuízo do tribunal, tamén en vigor; a súa falta dará lugar á non admisión do/a aspirante á realización das probas. Recoméndaselles igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizaren o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizaren as operacións matemáticas que resulten necesarias.
Cuarto.-Non se permitirá o acceso e tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 14 de outubro de 2009.
Antón García Río
Presidente do tribunal
CORRECCIÓN de erros.-Orde do 29 de setembro de 2009 pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
CONSELLERÍA DE SANIDADE — III. OUTRAS DISPOSICIÓNS — 26/10/2009

Advertido erro no anexo III da devandita orde, publicado na páxina 15.860 do Diario Oficial de Galicia nº 196, do martes 6, de outubro de 2009, substitúese polo seguinte:
Ver referencia pdf "20900D007P015.PDF"
ORDE do 16 de outubro de 2009 pola que se publica a concesión dos premios extraordinarios de bacharelato correspondentes ao curso 2008-2009, convocados pola Orde do 7 de abril de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/10/2009

A Orde do 7 de abril de 2009 (DOG do 16 de abril) pola que se convocan os premios extraordinarios de bacharelato correspondentes ao curso 2008-2009, establece no seu artigo 9.3º que o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Educación e Ordenación Universitaria, quen emitirá a resolución correspondente para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos candidatos, resoltas as reclamacións presentadas, e vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa, este conselleiro
DISPÓN:
Primeiro.-Conceder os premios extraordinarios de bacharelato, correspondentes ao curso 2008-2009, ao alumnado que figura no anexo a esta orde.
Segundo.-Contra esta resolución de adxudicación dos premios poderase recorrer mediante recurso potestativo de reposición ante a conselleira de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben interpoñer directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "20900D006P014.PDF"
RESOLUCIÓN do 23 de setembro de 2009 pola que se dá publicidade ás axudas concedidas ao abeiro da Orde do 19 de febreiro de 2009 pola que se establecen as bases reguladoras para a concesión das axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2009 (IN519B) (Diario Oficial de Galicia número 41, do 27 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 26/10/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 20 da Orde do 19 de febreiro de 2009 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2009 (IN519B),
RESOLVO:
Ordenar a publicación no Diario Oficial de Galicia das subvencións concedidas ao abeiro da citada orde.
-Norma reguladora: Orde do 19 de febreiro de 2009 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2009 (IN519B).
-Aplicacións orzamentarias: 10.03.732-A 781.0 asociacións e institucións sen ánimo de lucro: actuacións en materia de infraestruturas en polígonos industriais, e 10.03.732-A 760.0 concellos. Actuacións para infraestruturas en polígonos industriais.
-Crédito orzamentario:
Asociacións: 250.000  (ano 2009) e 50.000  (ano 2010).
Concellos: 719.928,13  (ano 2009) e 719.928,13  (ano 2010).
-Beneficiarios, importe e finalidade das axudas: véxanse os anexos.
Santiago de Compostela, 23 de setembro de 2009.
P.D. (Orde 30-4-2009, DOG nº 87, do 6 de maio).
José Riesgo Boluda
Secretario xeral de Economía e Industria
Ver referencia pdf "20900D004P009.PDF"
RESOLUCIÓN do 15 de outubro de 2009, da Dirección Xeral de Administración Local, pola que se procede á publicación de subvencións concedidas en virtude da Orde do 26 de decembro de 2008, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/10/2009

En cumprimento do disposto no artigo 14 da Orde do 26 de decembro de 2008, pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia, resolvo que se proceda á publicación de subvencións concedidas que se indican no anexo, con cargo á aplicación orzamentaria 41.03.141.A.760.3 dos orzamentos xerais da Comunidade Autónoma de Galicia para o exercicio 2009. Esta liña de subvencións finánciase nun 70% con cargo aos fondos Feder e nun 30% con cargo a fondos da comunidade autónoma.
Santiago de Compostela, 15 de outubro de 2009.
José Norberto Uzal Tresandí
Director xeral de Administración Local
Ver referencia pdf "20900D002P007.PDF"
Advertida unha omisión na citada resolución, publicada no Diario Oficial de Galicia número 201, do mércores, 14 de outubro de 2009, cómpre facer a seguinte corrección:
-Na páxina 16.119, debe figurar en primeiro lugar o seguinte:
Ver referencia pdf "20900D003P008.PDF"
CORRECCIÓN de erros.-Resolución do 21 de setembro de 2009, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Resolución do 30 de decembro de 2008 pola que se aproban as bases reguladoras de concesión de subvencións, en réxime de concorrencia competitiva, para a execución de proxectos de cooperación ao desenvolvemento no exterior promovidos polos axentes de cooperación, para actividades formativas e de sensibilización e para a consolidación e fortalecemento de organizacións non gobernamentais de desenvolvemento.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/10/2009

Ver referencia pdf "20900D002P007.PDF"
RESOLUCIÓN do 22 de setembro de 2009 pola que se fai público o acordo do Parlamento de Galicia relativo á elección dun membro do Consello Asesor da Compañía de Radio-Televisión Española en Galicia.
PARLAMENTO DE GALICIA — II. AUTORIDADES E PERSOAL — 16/10/2009

O Pleno do Parlamento de Galicia, na súa sesión do día 22 de setembro de 2009, acordou elixir, en cumprimento do disposto no artigo 8, punto 2º, da Lei 10/1983, do 9 de decembro, por 72 votos a favor, membro do Consello Asesor de RTVE en Galicia, (para cubrir a vacante de José Miguel Túñez López), a Rebeca Romero Rodríguez.
O que se publica para xeral coñecmento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 22 de setembro de 2009.
José Manuel Baltar Blanco
Presidente en funcións
RESOLUCIÓN do 29 de setembro de 2009 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2009.
CONSELLERÍA DE FACENDA — III. OUTRAS DISPOSICIÓNS — 08/10/2009

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2009, que figuran como anexo a esta resolución.
Santiago de Compostela, 29 de setembro de 2009.
Marta Fernández Currás
Conselleira de Facenda
Ver referencia pdf "19800D004P011.PDF"
Ver referencia pdf "19800D005P012.PDF"
Ver referencia pdf "19800D006P017.PDF"
RESOLUCIÓN do 21 de outubro de 2009 pola que se fai pública a modificación do programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), feito público mediante Resolución do 16 de marzo de 2009 (Diario Oficial de Galicia número 58, do 25 de marzo).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/10/2009

O 30 de xaneiro de 2009, o Igape e o Banco Europeo de Investimentos (BEI) asinaron un contrato denominado Igape Loan for SMES I, consistente nun préstamo global de 200 millóns de euros, para dispoñer nun ou varios tramos, que está sendo destinado ao financiamento de investimentos empresariais das pemes en Galicia mediante a concesión por parte do Igape de préstamos ás empresas ao abeiro dun programa de préstamos feito público mediante Resolución do 16 de marzo de 2009 (DOG número 58, do 25 de marzo).
Por iniciativa do Banco Europeo de Investimentos, o Consello de Dirección do Igape, na súa reunión do 15 de xullo de 2009, acordou unha modificación para permitir que ata un 30% do importe do préstamo obxecto do contrato de financiamento poida ser destinado a proxectos promovidos por empresas (sexan pemes ou non) do sector do automóbil, coa condición de que para cada proxecto non se exceda o custo total de 25 millóns de euros e que a afectación dos fondos sexa previamente aprobada formalmente polo BEI.
Ante a situación actual do sector do automóbil, e debido á súa importancia socioeconómica para Galicia, resulta de interese apoiar o financiamento dos proxectos de investimento das empresas do sector que non cumpran os requisitos para seren consideradas PEME.
Por todo o anterior, e en virtude das facultades que teño conferidas
RESOLVO:
Primeiro.-Engádese a seguinte disposición adicional ao programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), feito público mediante Resolución do 16 de marzo de 2009 (DOG número 58, do 25 de marzo de 2009):
«Disposición adicional
O Igape poderá aprobar operacións de préstamo ata un importe conxunto de 60.000.000  (30% do importe do préstamo global subscrito co BEI) destinadas a proxectos promovidos por empresas (sexan pemes ou non) do sector do automóbil. Cada proxecto obxecto de préstamo non poderá ter un custo total superior aos 25 millóns de euros. As ditas operacións de préstamo terán que ser previa e formalmente autorizadas polo BEI».
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2009.
Joaquín Varela de Limia de Cominges
Director xeral do Instituto Galego de Promoción Económica
ORDE do 1 de outubro de 2009 pola que se amplía a dotación orzamentaria da Orde do 4 de xuño de 2009 pola que se establecen as bases reguladoras das axudas destinadas ás explotacións gandeiras, as industrias agroalimentarias e os establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 07/10/2009

A Orde do 4 de xuño de 2009 (DOG nº 112, do 10 de xuño), pola que se establecen as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e se convocan para o ano 2009, no seu artigo 30º, relativo ao financiamento destas axudas, detalla a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde.
En consecuencia, de conformidade co disposto no artigo 30.1º.3 do Estatuto de autonomía de Galicia e no uso das facultades que me confire Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, reguladora da Xunta e de seu presidente,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 4 de xuño de 2009 (DOG nº 112, do 10 de xuño), pola que se establecen as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano, e se convocan para o ano 2009.
Segundo.-O incremento da dotación para o exercicio 2009, será de 1.714.319,84 euros, con cargo á aplicación orzamentaria 49.02.713E.770.4 (código do proxecto 200800846, 1.714.319,84 euros), dos orzamentos da Comunidade Autónoma de Galicia para o ano 2009.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 4 de xuño de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de outubro de 2009.
Samuel Jesús Juárez Casado
Conselleiro do Medio Rural
RESOLUCIÓN do 24 de setembro de 2009 pola que se dá publicidade aos beneficiarios das axudas concedidas ao abeiro da Orde do 16 de decembro de 2008 pola que se establecen as bases reguladoras e se convocan para 2008 e 2009 as axudas aos traballadores residentes en Galicia para a contratación dun seguro de pagamentos protexidos (Diario Oficial de Galicia número 249, do 24 de decembro de 2008).
CONSELLERÍA DE FACENDA — III. OUTRAS DISPOSICIÓNS — 08/10/2009

1. Mediante resolucións do 25 e 26 de maio, 24 de xullo e 1 de setembro de 2009, do director xeral de Política Financeira e Tesouro, por delegación do Conselleira de Facenda, concedéronse as axudas polas contías que se reflicten no anexo, convocadas ao abeiro da Orde do 16 de decembro de 2008 pola que se establecen as bases reguladoras e se convocan para 2008 e 2009 as axudas aos traballadores residentes en Galicia para a contratación dun seguro de pagamentos protexidos.
2. O financiamento das subvencións concedidas imputouse segundo a aplicación orzamentaria 07.05.621A.480.0 dos orzamentos xerais da Comunidade Autónoma de Galicia para o ano 2009.
En virtude do exposto anteriormente,
RESOLVO:
Único.-Dar publicidade á relación de beneficiarios de axudas concedidas con data do 25 e 26 de maio, 24 de xullo e 1 de setembro de 2009 ao abeiro da Orde do 16 de decembro de 2008, que figura como anexo.
Santiago de Compostela, 24 de setembro de 2009.
Manuel Galdo Pérez
Director xeral de Política Financeira e Tesouro
Ver referencia pdf "19800D004P011.PDF"
RESOLUCIÓN do 1 de outubro de 2009, da Secretaría Xeral da Emigración, pola que se amplía a dotación orzamentaria da Resolución do 29 de maio de 2009, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida da poboación retornada e inmigrante na Comunidade Autónoma galega, durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/10/2009

A Resolución do 29 de maio de 2009 (DOG nº 109, do 5 de xuño), pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida da poboación retornada e inmigrante na comunidade autónoma galega, durante o ano 2009, establece no seu artigo 3 o relativo ao orzamento, á aplicación orzamentaria e ao importe económico previsto para elas. Este mesmo artigo prevé expresamente a posibilidade de incrementar a dotación orzamentaria contida na devandita resolución. Ao terse incrementado o crédito dispoñible polo aumento dos fondos procedentes do Fondo de Apoio á Acollida e á Integración de Inmigrantes, así como o seu reforzo educativo, cómpre ampliar o crédito inicialmente asignado.
Por todo o exposto, e no exercicio das facultades que me confire a disposición adicional segunda do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia,
RESOLVO:
Artigo único.
Primeiro.-Amplíase a dotación orzamentaria que se establece na Resolución do 29 de maio de 2009 (DOG nº 109, do 5 de xuño), da Secretaría Xeral da Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida da poboación retornada e inmigrante na Comunidade Autónoma galega, durante o ano 2009.
Segundo.-O incremento da dotación será de 24.165  con cargo á aplicación orzamentaria 2009.40.50.312C.460.0.
Terceiro.-Esta modificación non afecta o prazo que se establece para a presentación de solicitudes de subvención na devandita Resolución do 29 de maio de 2009.
Santiago de Compostela, 1 de outubro de 2009.
J. Santiago Camba Bouzas
Secretario xeral da Emigración
RESOLUCIÓN do 1 de outubro de 2009, da Secretaría Xeral da Emigración, pola que se amplía a dotación orzamentaria da Resolución do 29 de maio de 2009, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/10/2009

A Resolución do 29 de maio de 2009 (DOG nº 109, do 5 de xuño), pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2009, establece no seu artigo 3 o relativo ao orzamento, á aplicación orzamentaria e ao importe económico previsto para elas. Este mesmo artigo prevé expresamente a posibilidade de incrementar a dotación orzamentaria contida na devandita resolución. Ao terse incrementado o crédito dispoñible polo aumento dos fondos procedentes do Fondo de Apoio á Acollida e á Integración de Inmigrantes, así como o seu reforzo educativo, cómpre ampliar o crédito inicialmente asignado.
Por todo o exposto, e no exercicio das facultades que me confire a disposición adicional segunda do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia,
RESOLVO:
Artigo único.
Primeiro.-Amplíase a dotación orzamentaria que se establece na Resolución do 29 de maio de 2009 (DOG nº 109, do 5 de xuño), pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2009.
Segundo.-O incremento da dotación será de 48.332  con cargo á aplicación orzamentaria 40.50.312C.460.0, que se repartirá entre os distintos eixes, resultando a seguinte distribución:
-Eixe educación: 13.368 .
-Eixe emprego: 10.283 .
-Eixe vivenda: 3.856 .
-Eixe servizos sociais: 11.825 .
-Eixe muller: 9.000 .
Terceiro.-Esta modificación non afecta o prazo que se establece para a presentación de solicitudes de subvención na devandita Resolución do 29 de maio de 2009.
Santiago de Compostela, 1 de outubro de 2009.
J. Santiago Camba Bouzas
Secretario xeral da Emigración
ORDE do 19 de outubro de 2009 pola que se amplía a dotación orzamentaria da Orde do 28 de maio de 2009 pola que se establecen as bases reguladoras das axudas para agricultores membros de agrupacións de defensa fitosanitaria, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 23/10/2009

A Orde do 28 de maio de 2009 (DOG nº 106, do 2 de xuño), pola que se establecen as bases reguladoras das axudas para agricultores membros de agrupacións de defensa fitosanitaria e se convocan para o ano 2009 detalla, no seu artigo 24 relativo ao financiamento destas axudas, a aplicación orzamentaria e o importe económico previsto para elas. Este artigo establece expresamente a posibilidade de incrementar a dotación orzamentaria destinada ao financiamento destas axudas.
En consecuencia, de conformidade co disposto no artigo 30.1º.3 do Estatuto de autonomía de Galicia e no uso das facultades que me confiren o artigo 7 da Lei 9/2007, do 13 de xuño, de subvencións de Galicia, así como o Decreto 11/2009, do 8 de xaneiro, polo que se aproba o regulamento da dita lei, e no uso das facultades que me confire a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 28 de maio de 2009 (DOG nº 106, do 2 de xuño) pola que se establecen as bases reguladoras das axudas para agricultores membros de agrupacións de defensa fitosanitaria e se convocan para o ano 2009.
Segundo.-O incremento da dotación para o exercicio 2009 será de 75.553,96 euros, con cargo á aplicación orzamentaria 49.02.713C.780.3 (código proxecto 2007 00903), dos orzamentos da Comunidade Autónoma de Galicia para o ano 2009.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 28 de maio de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de outubro de 2009.
Samuel Jesús Juárez Casado
Conselleiro do Medio Rural
RESOLUCIÓN do 21 de outubro de 2009 pola que se fai pública a quinta ampliación de créditos asignados ao Plan Remóvete para a substitución de vehículos en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/10/2009

O Consello de Dirección do Igape, na súa reunión que tivo lugar o día 2 de xuño de 2009, acordou por unanimidade dos membros asistentes a aprobación das bases reguladoras das axudas do Igape ás pemes, autónomos e particulares para a renovación de automóbiles con desmantelamento de automóbiles antigos (Plan Remóvete Galicia).
Mediante Resolución do 30 de xuño de 2009 procedeuse á publicación das ditas bases así como á publicación dos créditos asignados (DOG número 130, do 6 de xullo).
Na reunión do Consello de Dirección do Igape, que tivo lugar o 28 de xullo de 2009, acordouse a habilitación ao director xeral do Igape para que proceda, mediante resolución, a ampliar os fondos do dito programa en función do crédito dispoñible, se se considerase conveniente.
Visto o número de solicitudes, e de conformidade coas facultades que teño conferidas,
RESOLVO:
Primeiro.-Ampliar por quinta vez o crédito dispoñible en 1.750.000  adicionais, con cargo á partida orzamentaria 02.02 E4/10/04-656 do ano 2009.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2009.
Joaquín Varela de Limia de Cominges
Director xeral do Instituto Galego de Promoción Económica
CORRECCIÓN de erros.-Resolución do 28 de agosto de 2009 pola que se resolve a concesión de subvencións para o desenvolvemento de proxectos audiovisuais en lingua galega.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 29/10/2009

Ver referencia pdf "21200D012P029.PDF"
Advertido erro na devandita resolución publicada no Diario Oficial de Galicia número 189, do venres 25 de setembro de 2009, cómpre realizar a seguinte corrección:
-Na páxina 15.353, no anexo onde se mencionan as empresas subvencionadas,
Advertido erro na devandita resolución publicada no Diario Oficial de Galicia número 189, do venres 25 de setembro de 2009, cómpre realizar a seguinte corrección:
-Na páxina 15.355, no anexo onde se mencionan as entidades beneficiadas,
Advertido o erro na devandita resolución publicada no Diario Oficial de Galicia número 189, do venres 25 de setembro de 2009, procede realizar a seguinte corrección:
-Na páxina 15.356, no anexo onde se mencionan as empresas subvencionadas,
RESOLUCIÓN do 26 de outubro de 2009 pola que se amplía o prazo de presentación das solicitudes de autorización para os centros escolares como solicitantes da axuda para a distribución de froitas frescas ao alumnado.
FONDO GALEGO DE GARANTÍA AGRARIA — III. OUTRAS DISPOSICIÓNS — 29/10/2009

Mediante Resolución do 29 de setembro de 2009 (DOG nº 195, do 5 de outubro), o director do Fondo Galego de Garantía Agraria regula o procedemento para a concesión de axudas para a distribución de froitas frescas ao alumnado de centros escolares e efectúa a convocatoria das devanditas axudas para o ano 2009.
Tendo en conta que este exercicio é o primeiro en que se inicia o programa de apoio á distribución de froita nos centros escolares e que a solicitude de autorización como solicitante da axuda coincide coa realización doutras tarefas propias do inicio do curso escolar, considérase preciso ampliar o prazo de solicitude de autorización para os centros escolares previsto no artigo 6.1º da resolución citada ata o día 11 de novembro, e o prazo para a autorización previsto no artigo 6.3º ata o día 30 de novembro do ano 2009.
En consecuencia, co fin de lles facilitar aos centros escolares a presentación das solicitudes de autorización como solicitantes da axuda para a distribución de froitas frescas ao alumnado, e de conformidade co establecido no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, o director do Fondo Galego de Garantía Agraria, en virtude das compentencias que ten atribuídas,
RESOLVE:
Artigo único.-Ampliar ata o día 11 de novembro de 2009 o prazo de solicitude de autorización para os centros escolares, e ata o día 30 de novembro o prazo para a autorización como solicitante da axuda, previstos nos artigos 6.1º e 6.3º, respectivamente, da Resolución do 29 de setembro de 2009 pola que se regula o procedemento para a concesión de axudas para a distribución de froitas frescas ao alumnado de centros escolares e se convocan para o ano 2009 (DOG nº 195, do 5 de outubro).
Contra esta resolución de ampliación de prazo non cabe recurso ningún, de acordo co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 26 de outubro de 2009.
José Álvarez Robledo
Director do Fondo Galego de Garantía Agraria
INSTITUTO GALEGO DE CONSUMO
CORRECCIÓN de erros.-Resolución do 5 de agosto de 2009 pola que se resolve a concesión de subvencións para producións ou coproducións audiovisuais en lingua galega con decidido contido artístico e cultural.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 29/10/2009

Ver referencia pdf "21200D012P029.PDF"
CORRECCIÓN de erros.-Resolución do 24 de agosto de 2009 pola que se resolve a concesión de subvencións para o desenvolvemento e a produción de contidos interactivos en lingua galega.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 29/10/2009

Ver referencia pdf "21200D012P029.PDF"
CORRECCIÓN de erros.-Orde do 13 de outubro de 2009 pola que se fai pública a ampliación do importe existente para a concesión das axudas ao abeiro da Orde do 19 de febreiro de 2009, pola que se establecen as bases reguladoras para a colaboración entre a Consellería de Innovación e Industria e as entidades colaboradoras para a renovación de equipamentos individuais de gas na Comunidade Autónoma de Galicia, e se procede á convocatoria para o ano 2009 das axudas para a adquisición dos novos equipamentos.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 29/10/2009

Advertido erro na devandita orde, publicada no Diario Oficial de Galicia número 207, do 22 de outubro de 2009, cómpre facer a seguinte corrección:
Na páxina 16.502, primeira columna, punto 2 do artigo único, onde consta a aplicación orzamentaria, existe un erro nos números da aplicación; onde di: «con cargo á aplicación orzamentaria 44.04.741A.770.0 Seguranza industrial», debe dicir: «con cargo á aplicación orzamentaria 44.04.732A.780.1 Seguranza industrial».
RESOLUCIÓN do 6 de outubro de 2009, da Secretaría Xeral de Calidade e Avaliación Ambiental, pola que se dá publicidade ás axudas concedidas ao abeiro da Orde do 12 de xaneiro de 2009 destinadas a entidades locais de Galicia para o transporte de residuos sólidos urbanos ás estacións de transferencia de residuos ou plantas de xestión.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/10/2009

De conformidade co disposto no artigo 15 da Lei 9/2007, de subvencións de Galicia, e no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese mediante esta orde á publicación do extracto das axudas outorgadas pola Consellería de Medio Ambiente ao abeiro da Orde do 12 de xaneiro de 2009, destinadas a entidades locais de Galicia para o transporte de residuos sólidos urbanos ás estacións de transferencia de residuos ou plantas de xestión.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o período comprendido entre o 1 de novembro de 2008 e o 31 de outubro de 2009, o seguinte:
a) Norma reguladora da convocatoria: Orde do 12 de xaneiro de 2009 pola que se establecen as bases reguladoras e se fai pública unha nova convocatoria de axudas destinadas a entidades locais de Galicia para o transporte de residuos sólidos urbanos ás estacións de transferencia de residuos ou plantas de xestión (DOG nº 13, do 20 de xaneiro de 2009).
b) Aplicación orzamentaria: 15.03.541D.760.0.
c) Crédito orzamentario:
-600.000  con cargo aos orzamentos xerais da Comunidade Autónoma de Galicia para o ano 2009.
d) Finalidade da axuda: contribuír a abaratar os custos de transporte que teñen que sufragar as entidades locais pola prestación do servizo público de transporte de residuos sólidos urbanos de bolsa negra ata as estacións de transferencia de residuos ou plantas de xestión máis próximas.
e) Destinatarios: concellos, mancomunidades e outras agrupacións de municipios legalmente constituídas que cumpran os requisitos fixados pola orde da convocatoria.
Ver referencia pdf "21200D007P010.PDF"
ORDE do 26 de outubro de 2009 pola que se amplían os prazos de execución e presentación da xustificación previstos pola Orde do 27 de febreiro de 2009 pola que se establecen as bases reguladoras e se fai pública a convocatoria para o ano 2009 do réxime de concesión de subvencións a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e/ou produtos, así como á reutilización ou valorización non enerxética.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/10/2009

A Consellería de Medio Ambiente e Desenvolvemento Sostible, mediante a Orde do 27 de febreiro de 2009 (DOG número 50, do 12 de marzo), aprobou as bases reguladoras e convocou, para o ano 2009, o procedemento de concesión de subvencións para a realización de investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e/ou produtos, así como á reutilización ou valorización non enerxética.
O artigo 1, punto 3º, da dita orde dispón que serán susceptibles de subvención as actuacións comezadas a partir do 3 de novembro de 2008 e que poden rematar no ano 2009 ou no vindeiro 2010, debendo as primeiras estar executadas na súa totalidade ou, polo menos, nalgunha fase antes do 31 de outubro de 2009, e as plurianuais para desenvolver durante o ano 2010, antes do 31 de outubro de 2010.
En canto á acreditación dos traballos realizados, o artigo 15 establece que a dita xustificación deberá ser presentada antes do 31 de outubro de 2009, para as actuacións obxecto de subvención no ano 2009.
Como consecuencia da dilatación do procedemento de concesión, resulta necesario ampliar o citado prazo co fin de que non se vexa frustrada a medida de fomento considerada pola citada orde nesta anualidade 2009.
Na súa virtude, e no uso das atribucións que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, en relación cos artigos 27.30º e 30 do Estatuto de autonomía para Galicia e o Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas.
DISPOÑO:
Artigo único.-Ampliación de prazos.
Primeiro.-Amplíase, ata o 9 de decembro de 2009, o prazo establecido polo artigo 1, punto 3º, da Orde do 27 de febreiro de 2009, para a execución, na súa totalidade ou, polo menos, nalgunha fase, das actuacións subvencionables en 2009.
Segundo.-Amplíase, ata o 9 de decembro de 2009, o prazo previsto polo artigo 15, punto 1º, da Orde do 27 de febreiro de 2009, para presentación da documentación acreditativa da realización dos traballos subvencionables con cargo á anualidade 2009.
Disposición derradeira
Única.-Entrada en vigor.
Esta disposición entrará en vigor no mesmo día da súa publicación no Diario Oficial de Galicia.
Santiago de Compostela, 26 de outubro de 2009.
Agustín Hernández Fernández de Rojas
Conselleiro de Medio Ambiente, Territorio e Infraestruturas
ORDE do 26 de outubro de 2009 pola que se amplía o prazo de presentación da xustificación previsto pola Orde do 2 de xaneiro de 2009 pola que se convoca e se regula, en réxime de concorrencia competitiva, a concesión de axudas destinadas a proxectos de mellora da xestión ambiental dos subprodutos das explotacións gandeiras non porcinas en Galicia para o ano 2009.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/10/2009

A Consellería de Medio Ambiente e Desenvolvemento Sostible, mediante a Orde do 2 de xaneiro de 2009 (DOG número 7, do 12 de xaneiro), aprobou as bases reguladoras e a convocatoria da concesión de axudas destinadas a proxectos de mellora da xestión ambiental dos subprodutos das explotacións gandeiras, non porcinas, en Galicia para o ano 2009, prevíndose a posibilidade da súa concesión a proxectos de execución plurianual, conforme o disposto polo seu artigo 2, punto 4º.
O artigo 16 da dita orde, relativo á xustificación e pagamento das axudas, establece no seu punto 2º, que a xustificación do gasto dos investimentos subvencionables e adxudicados realizarase ata o 15 de novembro do ano para o que se aprobou a finalización da execución da obra proposta.
Como consecuencia da dilatación do procedemento de concesión, resulta necesario ampliar o citado prazo a fin de que non se vexa frustrada a medida de fomento considerada pola citada orde nesta anualidade 2009.
Na súa virtude, e no uso das atribucións que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, en relación cos artigos 27.30º e 30 do Estatuto de autonomía para Galicia e o Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas,
DISPOÑO:
Artigo único.-Amplíase, ata o 9 de decembro de 2009, o prazo establecido polo artigo 16.2º da Orde do 2 de xaneiro de 2009, para a xustificación do gasto dos investimentos subvencionables e adxudicados no ano 2009.
Disposición derradeira
Única.-Entrada en vigor.
Esta disposición entrará en vigor no mesmo día da súa publicación no Diario Oficial de Galicia.
Santiago de Compostela, 26 de outubro de 2009.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
DECRETO 398/2009, do 15 de outubro, polo que se aceptan as doazóns de bens culturais feitas por determinadas persoas á Comunidade Autónoma de Galicia.
CONSELLERÍA DE FACENDA — III. OUTRAS DISPOSICIÓNS — 29/10/2009

Con data do 11 de setembro de 2009, a Secretaría Xeral da Presidencia remitiu á Consellería de Facenda os expedientes de doazón de bens propiedade de María José Leira Ambrós, Raquel Blanco Iglesias, Manolo Chazo, María Vanessa Galiano Blanco, Emilia Enríquez Marcos, Gabriela Fole Nieto, Leonardo Vidal Rodríguez e Clara García Folgueira.
A Secretaría Xeral e do Patrimonio tramitou o expediente de aceptación, logo do respectivo informe favorable da Comisión Superior de Valoración de Bens Culturais de Interese para Galicia.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Facenda.
Na súa virtude, por proposta da conselleira de Facenda e logo da deliberación do Consello da Xunta de Galicia, na súa reunión do día quince de outubro de dous mil nove,
DISPOÑO:
Artigo único.
Aceptar nos termos establecidos polos doantes as seguintes doazóns de bens que a continuación se relacionan:
Autora: María José Leira Ambrós.
Obxecto: pintura.
Título: El que corre y no sabe a dónde va.
Técnica: acrílico sobre lenzo.
Medidas: 92×116 cm.
Valoración: 1.200 .
Autora: Raquel Blanco Iglesias.
Obxecto: pintura.
Título: Mapa Mundi.
Técnica: técnica mixta sobre fibra de vidro.
Medidas: 80×80 cm.
Valoración: 600 .
Autor: Manolo Chazo.
Título: Naturaleza capturada.
Técnica: relevo en madeira.
Medidas: 81×56 cm.
Valoración: 1.200 .
Autora: María Vanessa Galiano Blanco.
Obxecto: pintura.
Título: Dama por un día.
Técnica: acrílico sobre lenzo.
Medidas: 100×120 cm.
Valoración: 800 .
Autora: Emilia Enríquez Marcos.
Obxecto: pintura.
Título: Periscopio marino.
Técnica: mixta sobre lenzo.
Medidas: 130×195 cm.
Valoración: 1.500 .
Autora: Gabriela Fole Nieto.
Obxecto: pintura.
Título: Un pazo de Mos.
Técnica: mixta sobre lenzo.
Medidas: 60×72 cm.
Valoración: 600 .
Autor: Leonardo Vidal Rodríguez.
Obxecto: pintura.
Título: Día húmedo en Compostela.
Técnica: óleo sobre lenzo.
Medidas: 92×65 cm.
Valoración: 1.500 .
Autora: Clara García Folgueira.
Obxecto: pintura.
Título: Paisaje I.
Técnica: óleo sobre tea.
Medidas: 80×100 cm.
Valoración: 900 .
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, quince de outubro de dous mil nove.
Alberto Núñez Feijóo
Presidente
Marta Fernández Currás
Conselleira de Facenda
ORDE do 1 de outubro de 2009 pola que se fixan os prezos de venda ao público das publicacións Resultados do programa de xestión de vacún de leite en Galicia en 2007 e Creación de redes de vixilancia e prevención agrícola como medio de axuda da posta en marcha da produción integrada.
CONSELLERÍA DO MEDIO RURAL — III. OUTRAS DISPOSICIÓNS — 07/10/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitidos os informes favorables da Consellería de Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería Resultados do programa de xestión de vacún de leite en Galicia en 2007, ao prezo de 10 , e Creación de redes de vixilancia e prevención agrícola como medio de axuda da posta en marcha da produción integrada, ao prezo de 10 .
2. Estes prezos entenderanse con IVE incluído.
Santiago de Compostela, 1 de outubro de 2009.
Samuel Jesús Juárez Casado
Conselleiro do Medio Rural